*Projekts*

LATVIJAS REPUBLIKAS MINISTRU KABINETS

2019. gada Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2015. gada 7. jūlija noteikumos Nr. 385 “Darbības programmas “Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi” (Latvijas Vēstnesis, 2015, 145. nr.; 2017, 174. nr.; 2018, 59. nr.; 2019, 138. nr.) šādus grozījumus:

1. Izteikt 5.1. un 5.2. apakšpunktu šādā redakcijā:

„5.1. iznākuma rādītāju – līdz 2021. gada 31. decembrim NEET jauniešu skaits, kas saņēmuši atbalstu Eiropas Sociālā fonda finansējuma ietvaros, – 3 885, tai skaitā līdz 2018. gada 31. decembrim – 1950;

5.2. rezultāta rādītāju – līdz 2021. gada 31. decembrim NEET jauniešu skaits, kas sekmīgi izpildījuši individuālo pasākumu programmu Eiropas Sociālā fonda atbalsta ietvaros, – 2 720;”.

2. Izteikt 9.punktu šādā redakcijā:

„Atbalsta mērķim pieejamais kopējais attiecināmais finansējums ir 7 560 330 *euro*, tai skaitā Eiropas Sociālā fonda finansējums – 6 426 280 *euro*, valsts budžeta līdzfinansējums – 1 134 050 *euro*.”

3. Papildināt 23.1.1.3. apakšpunktu aiz vārdiem „mērķa grupai” ar vārdiem „projekta iesaistes sākumā”.

4. Izteikt 45.punkta trešo teikumu šādā redakcijā:

„Uzraudzības padome darbojas saskaņā ar tās apstiprinātu nolikumu, un to sasauc ne retāk kā reizi gadā”.

5. Aizstāt 46.punktā skaitļus un vārdus „2020.gada 31.decembrim” ar skaitļiem un vārdiem „2021.gada 31.decembrim”.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa

S.Zvirbule 67047974

[signe.zvirbule@izm.gov.lv](mailto:signe.zvirbule@izm.gov.lv)